Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: államháztartási egyedi azonosító szám alkalmazásáról szóló 3/1997. (II. 7.) PM rendelet
Paragraph Index: 148

államháztartási egyedi azonosító szám alkalmazásáról szóló 3/1997. (II. 7.) PM rendelet alapján a Nemzetgazdasági Minisztérium által adott azonosító szám. - Költségvetési szerv, előirányzat megnevezése: A költségvetési szerv vagy az előirányzat nevének feltüntetésére szolgál. - Költségvetési előirányzat azonosítója: A rovatokban a tárgyévi költségvetési törvény szerkezetének megfelelő sorszámokat kell feltüntetni. - Módosítás jogcíme: A kincstári körbe tartozók költségvetési előirányzatai évközi megváltoztatásával kapcsolatos nyilvántartások vezetésének rendjéről szóló tájékoztatóban meghatározott megfelelő előirányzati kódszámot kell feltüntetni a rovatban. - A módosítás előjele: Az előirányzat növekedése esetén + jelet, az előirányzat csökkenése esetén - jelet kell a rovatban feltüntetni. - A módosítás összege: A módosítás összegét ezer forintban kell feltüntetni. - A K/B/T oszlopban kell feltüntetni, hogy kiadásra, bevételre vagy támogatásra vonatkozik a módosítás. - Időarányos: Bármely bevételi, valamint az Előző évi előirányzat maradvány kiemelt előirányzatok módosítása esetén az „Időarányos” oszlopban kell jelölni, ha az adatlapon szereplő előirányzati összeg időarányos finanszírozású (működési) kiadási előirányzathoz kapcsolódik. A jelölést kizárólag a költségvetési szervek előirányzatait érintő módosítás esetén kell alkalmazni! - Teljesítésarányos: Bármely bevételi, valamint az Előző évi előirányzat maradvány kiemelt előirányzatok módosítása esetén a „Teljesítésarányos” oszlopban kell jelölni, ha az adatlapon szereplő előirányzati összeg teljesítésarányos finanszírozású (felhalmozási) kiadási előirányzathoz kapcsolódik. A jelölést kizárólag a költségvetési szervek előirányzatait érintő módosítás esetén kell alkalmazni! Egy előirányzati sorhoz csak egy jelölés (vagy időarányos vagy teljesítésarányos) alkalmazható! - (+) módosítás esetén a forrás ÁHT azonosítója: Előirányzat-növekedés esetén fel kell tüntetni az előirányzat forrásának államháztartási azonosító számát is. Más esetben ezt a rovatot nem kell kitölteni. - Dátum, aláírás, iktatószám: Az előirányzat-módosításról történő adatszolgáltatás dátumát, a cégszerű aláírást, a fejezet (vagy a BM) pecsétjét és iktatószámát kell feltüntetni.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes